BANPU ลบ 3% คาดนลท.ขายทำกำไร หลังราคาแรลลี่ยาวรับ “ถ่านหิน” พุ่งนิวไฮ
BANPU ร่วง 3% คาดนักลงทุนขายทำกำไร หลังราคาแรลลี่ยาวพุ่งกว่า 12% ตามราคาถ่านหินโลกที่ปรับตัวขึ้นทำจุดสูงสุดใหม่ต่อเนื่อง ฟากโบรกมองกำไรไตรมาส 1/65 โตเด่น
BANPU ร่วง 3% คาดนักลงทุนขายทำกำไร หลังราคาแรลลี่ยาวพุ่งกว่า 12% ตามราคาถ่านหินโลกที่ปรับตัวขึ้นทำจุดสูงสุดใหม่ต่อเนื่อง ฟากโบรกมองกำไรไตรมาส 1/65 โตเด่น
8 มี.ค. 2565

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU ณ เวลา 10:21 น. อยู่ที่ระดับ 11.70 บาท บวก 0.40 บาท หรือ 3.31% สูงสุดที่ระดับ 12 บาท ต่ำสุดที่ระดับ 11.70 บาท ด้วยมูลค่าการซื้อขาย 740 ล้านบาท

ทั้งนี้ ราคาหุ้น BANPU ปรับตัวลดลงวันนี้ คาดมาจากแรงขายทำกำไร หลังจากในช่วงก่อนหน้านี้ราคาหุ้นปรับตัวเพิ่มขึ้นมาอย่างต่อเนื่องตามราคาถ่านหินโลกที่ปรับตัวขึ้นทำจุดสูงสุดใหม่
ขณะที่นักวิเคราะห์หลายแห่งกำหนดคำแนะนำ “ซื้อ” หุ้น BANPU จากแนวโน้มกำไรไตรมาส 1/65 โตจากราคาถ่านหินที่ปรับตัวขึ้นต่อเนื่อง รวมถึงการรับรู้ผลประกอบการของโรงไฟฟ้า Temple I เต็มไตรมาส, การกลับมาเดินเครื่องโรงไฟฟ้า BLCP และ Nakoso ที่หยุดซ่อมบำรุงใหญ่ในไตรมาส 4/64 ตามปกติ, ขาดทุน Hedging ราคาถ่านหิน-ก๊ซธรรมชาติลดลง และคาดมีกำไรพิเศษจากการขายหุ้น 47.5% ของ Sunseap (Solar rooftop ในต่างประเทศ) ราว 5 พันล้านบาท
ขณะที่ทั้งปี 65 คาดกำไรสุทธิโตกว่าปีก่อน จากปริมาณการผลิตถ่านหินของธุรกิจในอินโดนีเซียและออสเตรเลียที่สูงขึ้น, การรับรู้ผลประกอบการของโครงการ Barnett เต็มปี และผลขาดทุนจาก hedging ที่น้อยลง
อนึ่ง ราคาหุ้น BANPU ปรับตัวขึ้นอย่างต่อเนื่องโดยนับตั้งแต่ราคาปิดวันที่ 24 ก.พ.65 ที่ระดับ 10.80 บาท จนถึงราคาปิดวันที่ 7 มี.ค.65 คิดเป็นการปรับตัวเพิ่มขึ้นมา 1.30 บาท หรือ 12%